[{"text_idx": "#000001", "text": "Paljajalujalatseid kandvaid fu\u0308sioterapeute on palju, sest nad leiavad, et see on tervislik nende jalgadele, aga ja\u0308llegi, minu nn ristiretk on vo\u0303tta see so\u0303num ja viia see laiema publikuni."}, {"text_idx": "#000002", "text": "Mattil on oma fu\u0308sioteraapiapraksis Paljasjalka Fysio (eesti keeles vo\u0303iks see ko\u0303lada kui \u201cpaljasjalgne fu\u0308sioterapeut\u201d \ud83d\ude42 ). Matti on sukeldunud paljajalu elamise ja tervete, funktsionaalsete jalgade teemasse pea ees ning nagu ta ise intervjuus u\u0308tleb, on selle teema avalikkusele tutvustamise ja inimeste teadvusse jo\u0303udmise endale eesma\u0308rgiks vo\u0303tnud."}, {"text_idx": "#000003", "text": "Pa\u0308rast seda, kui ma hakkasin Sind Instagramis ja\u0308lgima, soovitas a\u0308pp mulle veel mitmeid teisi fu\u0308sioterapeute Soomest, kes samuti tegelevad loomuliku liikumise ja paljajalu-, minimalistlike jalatsitega ja funktsionaalsete jalgadega. Kui palju on Soomes fu\u0308sioterapeute, kes teavad loomulikust liikumisest ja paljajalujalatsitest?"}, {"text_idx": "#000005", "text": "Ma tean, et Soome on palju suurem kui Eesti, aga ikkagi ma ei tea mitte kedagi Eestis, kes to\u0308o\u0308taks fu\u0308sioterapeudina ja teaks, kuidas propageerida vo\u0303i kuidas tegutseda probleemide korral vo\u0303i kuidas no\u0303ustada inimesi paljajalujalatseid kasutama/kasutades. Niiet ma olen va\u0308ga vaimustuses, et Soomes on fu\u0308sioterapeute, kes aktiivselt promovad seda ja eriti ka sotsiaalmeedias."}, {"text_idx": "#000006", "text": "Nagu ma u\u0308tlesin, ma usun, et paljajalujalatseid kandvaid fu\u0308sioterapeute on palju, sest nad leiavad, et see on tervislik nende jalgadele, aga ja\u0308llegi, minu nn ristiretk on vo\u0303tta see so\u0303num ja viia see laiema publikuni. Ja ma tean veel mo\u0303nda fu\u0308sioterapeuti, kellel on juhtumisi samad soovid."}, {"text_idx": "#000009", "text": "Footpick on nagu jalgade aeroobika, tehakse harjutusi pallidega ja tugevdatakse jalgu. Neil oli esimene su\u0308mpoosium eelmisel kuul (novembris 2019), millel ma ei saanud osaleda. Vo\u0303ib-olla tulevikus. \u201e (...) hu\u0308lga jalatsid ja istu va\u0308hem toolil! Vabasta oma jalad, ole rohkem paljajalu ja kui pead istuma, siis istu po\u0303randal vo\u0303i ku\u0308kita. A\u0308ra istu toolidel vo\u0303i a\u0308ra va\u0308hemalt istu nii pikalt u\u0308hekorraga. \u2013 Matti Melanen"}, {"text_idx": "#000013", "text": "Hmm... no ma olen teinud to\u0308o\u0308tube, kus ma o\u0303petan inimestele jalgade kohta. On olnud va\u0308ga erinevaid inimesi: vanu ja noori, heas seisus ja halvas seisus, huvitatud saama oma jalad paremini to\u0308o\u0308le. Mo\u0303ned loengud, mis ma olen teinud, on olnud va\u0308ga kirju kuulajaskonnaga."}, {"text_idx": "#000014", "text": "Ma hiljuti ra\u0308a\u0308kisin u\u0308he uue paljajalujalatsite tootjaga, kes on mo\u0303ned korrad ka\u0308inud oma jalatseid mu\u0308u\u0308mas. Ta u\u0308tles, et inimesed teavad paljajalujalatsitest, aga probleem seisneb selles, et nad ei tea, kust neid (osta) saab."}, {"text_idx": "#000016", "text": "Seda on huvitav kuulda, sest tavaliselt inimesed ei tea, mis paljajalujalatsid on... See on minu kogemus."}, {"text_idx": "#000017", "text": "Vo\u0303i vo\u0303ib-olla olid need lihtsalt need kindlad inimesed, kes tema lauani jo\u0303udsid."}, {"text_idx": "#000021", "text": "Jah, see on oluline teema. Ma ei tea, kas Sa oled kuulnud, aga sel kevadel (2019) toimus Saksamaal suurem jalgade ja jalatsitega seotud su\u0308ndmus (mess, expo, konverents vms), millest Joe Nimble vo\u0303ttis osa koos oma funktsionaalsete jalgade kontseptsiooniga. Su\u0308ndmuse ajakirjast aga eemaldati Joe Nimble\u2019i va\u0308ljapaneku kirjeldus, po\u0303hjuseks o\u0308eldi, et see, mida Joe Nimble propageerib, ei ole teaduslikult to\u0303estatud. Oled sa sellest kuulnud?"}, {"text_idx": "#000023", "text": "Nad olid ilmselt ainsad sellel su\u0308ndmusel, kellel teemaks paljajalu- vo\u0303i funktsionaalsed jalatsid ja olid u\u0308llatunud \u2013 o\u0303igem oleks o\u0308elda s\u030cokeeritud. Kuidas saab see juhtuda? See on u\u0308le mo\u0303istuse. Ilmselt nende teema to\u0303eliselt ha\u0308iris kedagi."}, {"text_idx": "#000025", "text": "Kui see postitus Sulle huvi pakkus ja Sa ei ole veel lugenud Matti\u2019ga tehtud intervjuu algust, siis saad seda teha vajutades SIIA. Kui aga soovid luega edasi intervjuu ja\u0308rgmist osa, mis ra\u0308a\u0308gib paljajalujalatsitega alustamisest, siis vajuta SIIA."}, {"text_idx": "#000026", "text": "Intervjuu salvestasime videosilla vahendusel ning vo\u0303ib-olla teeme u\u0308hel hetkel terve intervjuu ka kuulatavaks. Hetkel on vo\u0303imalik kuulata ja vaadata lu\u0308hivideoklippe kuuel erineval teemal, videod on pikitud intervjuu vahele. Head lugemist!"}]